Nimelt tegi Rahva Raamat Instagrami postituse, milles kutsus inimesi ettevõtte restorani tulema. "Täna on Telliskivi tänav pisut METSIKU LÄÄNE sarnane. Aga Rahva Raamatu restosse saab ikka tulla," seisis postituses.

Reede õhtuks oli raamatupood postituse kustutanud, aga selleks hetkeks oli see juba sotsiaalmeedias kulutulena levima hakanud.

Õhtulehe päringule vastas Rahva Raamatu turundusspetsialist Kersti Küla. "Vabandame kõigi Rahva Raamatu klientide ja teiste sõprade ees täna meie Instagrami kontole tehtud postituse pärast. Tunnistame, et tehtud postituse näol oli tegemist tänaseid sündmuseid mitte arvestava otsusega, mistõttu reageerisime ja eemaldasime postituse," ütles ta.